# Bolton V1.5

magyar verzió (2002)

e-mail: boltongame@hotmail.com

## Tartalom:

1. A programról

2. Kezelés

3. Menü

3. Hardver és szoftverigény

4. Készítők

## A programról

A program a Nemzetközi Gyermekmentő Szolgálat Magyar Egyesülete számára készült 2002-ben.

Ez a program 2D-s scroll alapú logikai és ügyességi játék. Célja a fiatalok fejlesztése és szórakoztatása.

A játék semmilyen formában nem tartalmaz erőszakos, obszcén vagy szexuális célzású elemeket, ezért bármely korosztály számára ajánljuk.

Kizárólag magyar nyelven készült el. Egyetlen verziója a Bolton V1.5.

Ha kérdésed, vagy észrevételed van a programmal vagy a fejlesztőkkel kapcsolatban, írj a boltongame@hotmail.com -ra.

## Kezelés

A programban a kezelőbillentyűk nem módosíthatók!

### Bolton irányítása:

Séta: balra és jobbra nyíl

Ugrás: fölfelé nyíl

Doboz felvétele/lerakása: lefelé nyíl

Futás: Shift + nyilak

Fűrészelés: Ctrl

Bizonyos dobozok fűrészelhetők. Ezeket egyszerű faládák szimbolizálják.

Kapcsoló kapcsolása: Space

A játékban találkozhatunk kapcsolókkal. Ezek átállításához a kapcsolókhoz kell menni, majd a szóköz billentyűt lenyomni.

Ugrás az utolsó érintett zászlóhoz: Backspace

Amennyiben a feladat már nem teljesíthető (pl. összetört egy kulcsfontosságú láda), akkor ezt a funkciót használva visszatérhetünk az utoljára érintett zászlóhoz. A játék ilyenkor a szakaszhoz tartozó összes ládát visszarendezi, így a feladat újból megoldhatóvá válik.

### Egyéb billentyűk játék közben:

Zoom: numerikus billentyűzet plusz gombja

A zoom segítségével a játékos nagyobb teret láthat be a játéktérből, így könnyebben igazodhat el a feladatok között

Menü: Esc (a visszatéréshez szintén használható)

Hatására egy menü jelenik meg, ahol lehetőségünk van a beállításokat módosítani, új játékot kezdeni vagy kilépni a programból

## Menü

A menü leegyszerűsített, csak a legfontosabb pontokat tartalmazza. A menüpontok között a fel és le gombokkal választhatunk, választásunkat az Enter billentyűvel hagyhatjuk jóvá.

Menüpontok:

- Új játék: A főhős indíthatjuk útra a kiválasztott pályán. (Első indításkor csak az első pálya választható, később pedig minden olyan, amely előttit már legalább egyszer teljesítettünk.) Szintén itt találjuk a történet bevezető és befejező képsorait is. A bevezető bármikor, a befejezés csak a végigjátszás után nézhető meg.

- Beállítások: Itt állíthatjuk be a zene és a hangok hangerejét, valamint a képernyő felbontását.

- Kilépés: Kilépés a programból. Ilyenkor a készítők listája fut le egy billentyűnyomásig.

- Játék folytatása (csak ha valamelyik pályáról hívjuk be a menüt): Visszatérés a már megkezdett játékhoz.

## Hardver és szoftverigény

### Minimális hardverigény:

Processzor: 433 MHz

Memória: 64 MByte

Videókártya: 8 MB (ajánlott OpenGL kompatibilis kártya)

Monitor felbontás: 640x480 - 16 bit

### Optimális hardverkörnyezet:

Processzor: 700 MHz

Memória: 128 MByte

Videókártya: 16 MByte, multitextúra támogatás

Monitor felbontás: 1024x768 - 32 bit

Hangkártya ajánlott, de nem kötelező. A játék nem használ egeret vagy más mutatóeszközt.

### Szükséges szoftverkörnyezet:

DirectX5.0 és OpenGL 1.2

Támogatott operációs rendszerek: MS Windows 9x, MS Windows ME, MS WIndows 2000, MS Windows XP

Ajánlott operációs rendszer: MS Windows XP

## Készítők:

Project manager: Besenyei László

Programozási vezető: Ács Attila

Design: Besenyei László, Varga István

Program: Ács Attila, Dobák Szilveszter, Móra Péter

Grafika: Besenyei László, Dobrocsi Gábor, Kiss Tibor, Szabó Péter

Zenék és hangok: Huszár Ádám, Pálmai Gábor